SK
L 205/10
Úradný vestník Európskej únie
5.8.2022
— konvenčný a jednoduchý projekt konštrukcie, systému riadenia a systému balonetu, — bez servoriadenia; vi) rotorové lietadlo jednoduchej konštrukcie s MTOM najviac 600 kg, ktoré je určené na prepravu najviac dvoch osôb, bez pohonu turbínou a/alebo raketovým motorom, obmedzené na prevádzku letov VFR počas dňa; k) „údaje o prevádzkovej vhodnosti“ (OSD) sú údaje, ktoré sú súčasťou typového osvedčenia, obmedzeného typového osvedčenia alebo doplnkového typového osvedčenia lietadla, a ktoré pozostávajú zo všetkých týchto prvkov: i)
minimálneho učebného plánu pre výcvik pilotov na získanie typovej kvalifikačnej kategórie vrátane určenia typovej kvalifikačnej kategórie;
ii) vymedzenia rozsahu zdrojových údajov overovania lietadla na podloženie objektívnej kvalifikácie simulátorov alebo predbežných údajov na podloženie ich dočasnej kvalifikácie; iii) minimálneho učebného plánu pre výcvik personálu osvedčujúceho údržbu na získanie typovej kvalifikačnej kategórie vrátane určenia typovej kvalifikačnej kategórie; iv) určenia typu alebo variantu pre palubných sprievodcov a údajov o konkrétnom type lietadla pre palubných sprievodcov; v) základného zoznamu minimálneho vybavenia.“
3.
Článok 2 sa nahrádza takto:
„Článok 2
Osvedčovanie lietadiel, súčastí a zariadení 1.
Pre výrobky, časti a zariadenia sa vydávajú osvedčenia podľa prílohy I (časti 21).
2.
Odchylne od odseku 1 tohto článku sa osvedčenia môžu alternatívne vydávať podľa prílohy Ib (časti 21 Light) pre tieto výrobky: a) letún s MTOM 2 000 kg alebo menej a s maximálnou prevádzkovou konfiguráciou sedadiel pre štyri osoby; b) vetroň alebo motorový vetroň s MTOM 2 000 kg alebo menej; c) balón; d) teplovzdušná vzducholoď; e) plynová vzducholoď pre cestujúcich určená pre najviac štyri osoby; f) rotorové lietadlo s MTOM 1 200 kg alebo menej a s maximálnou prevádzkovou konfiguráciou sedadiel pre štyri osoby; g) piestový motor alebo pevná vrtuľa, ktorá je určená na inštaláciu do lietadla uvedeného v písmenách a) až f); alebo h) gyroplán. 3.
Odchylne od odseku 1 a 2 tohto článku sa vyhlásenia o súlade projektu môžu alternatívne vydávať podľa prílohy Ib (časti 21 Light) pre tieto výrobky: a) letún s MTOM 1 200 kg alebo menej, ktorý nie je poháňaný prúdovým motorom, a s maximálnou prevádzkovou konfiguráciou sedadiel pre dve osoby; b) vetroň alebo motorový vetroň s MTOM 1 200 kg alebo menej; c) balón projektovaný pre najviac štyri osoby; d) teplovzdušná vzducholoď pre cestujúcich projektovaná pre najviac štyri osoby.